Oppo A5s लॉन्च हुआ भारत में, दो रियर कैमरे और 4230 एमएएच की बैटरी से है लैस  
रैम और स्टोरेज पर आधारित Oppo A5s के दो वेरिएंट होंगे
एफ/ 2.0 अपर्चर वाला 8 मेगापिक्सल का सेल्फी कैमरा है ओप्पो ए5एस में 
Oppo A5s की कीमत  9,990 रुपये से शुरू
Oppo A5s को भारत में लॉन्च कर दिया गया है। यह 4,230 एमएएच की बैटरी के साथ आता है। नए Oppo फोन के दो वेरिएंट मार्केट में उतारे गए हैं। ये हैं- 2 जीबी रैम + 32 जीबी स्टोरेज और 4 जीबी रैम + 64 जीबी स्टोरेज। अहम खासियतों की बात करें तो Oppo A5s हैंडसेट 6.2 इंच के एचडी+ डिस्प्ले, मीडियाटेक हीलियो पी35 प्रोसेसर और डुअल रियर कैमरा सेटअप के साथ आता है। Oppo A5s स्मार्ट बार, म्यूजिक ऑन डिस्प्ले और स्मार्ट स्कैन जैसे फीचर से लैस है। ओप्पो के इस फोन में एंड्रॉयड ओरियो पर आधारित कलरओएस 5.2.1 है।

ओप्पो ए5एस की कीमत 9,990 रुपये से शुरू होती है। यह दाम 2 जीबी रैम + 32 जीबी स्टोरेज वेरिएंट का है। इस वेरिएंट को ब्लैक और रेड रंग में उपलब्ध कराया गया है। Oppo ने अभी ओप्पो ए5एस के 4 जीबी रैम + 64 जीबी स्टोरेज वेरिएंट के दाम का खुलासा नहीं किया है। इसे मई महीने में ग्रीन और गोल्ड रंग में उपलब्ध कराए जाने की उम्मीद है।
Oppo A5s हैंडसेट अमेज़न, फ्लिपकार्ट, पेटीएम मॉल, स्नैपडील और टाटा क्लिक पर मिलेगा। हैंडसेट को ऑफलाइन स्टोर से भी खरीदा जा सकेगा।

इस फोन के बारे में बेहतरीन बैटरी लाइफ देने का दावा किया गया है। Oppo A5s वाटरड्रॉप डिस्प्ले नॉच के साथ आता है।
डुअल सिम Oppo A5s आउट ऑफ बॉक्स एंड्रॉयड 8.1 ओरियो पर आधारित कलरओएस 5.2 पर चलेगा। इसमें 6.2 इंच का एचडी+ (720x1520 पिक्सल) इन-सेल डिस्प्ले है, 19:9 आस्पेक्ट रेशियो के साथ। स्मार्टफोन में मीडियाटेक हीलियो पी35 (एमटी6765) प्रोसेसर का इस्तेमाल किया गया है। रैम के दो विकल्प हैं- 2 जीबी और 4 जीबी।
फोटो और वीडियो के लिए Oppo A5s में डुअल रियर कैमरा सेटअप है। प्राइमरी सेंसर 13 मेगापिक्सल का है और सेकेंडरी 2 मेगापिक्सल का। फोन में एफ/ 2.0 अपर्चर वाला 8 मेगापिक्सल का सेल्फी कैमरा है।
इनबिल्ट स्टोरेज के आधार पर Oppo A5s के दो वेरिएंट होंगे- 32 जीबी और 64 जीबी। दोनों ही वेरिएंट 256 जीबी तक के माइक्रोएसडी कार्ड को सपोर्ट करेंगे। फोन 4जी एलटीई, वाई-फाई, ब्लूटूथ 4.2, जीपीएस/ ए-जीपीएस और माइक्रो-यूएसबी पोर्ट के साथ आता है। एक्सेलेरोमीटर, एंबियंट लाइट, मैगनेटोमीटर और प्रॉक्सिमिटी सेंसर इस फोन का हिस्सा हैं। फोन के पिछले हिस्से पर फिंगरप्रिंट सेंसर है। बैटरी 4,230 एमएएच की है। हैंडसेट का डाइमेंशन 155.9x75.4x8.2 मिलीमीटर है और वज़न 170 ग्राम।